  София Хохрякова Майя Бывальцева 14-тӥ толшорлы Удмуртиын эшшо 92 адямилэсь коронавирус инфекциез шараязы. Выль черламъёс пӧлын 12 пиналъёс но 65 арессэс ортчем 26 арлыдоос. Со сярысь элькунысь оперативной штаб ивортӥз. Диагноззы Ижкарын 37 улӥсьёслэн змаз, Глазкарын – 13, Шаркан ёросын – сизьым, Воткаын, Сарапулын – быдэн ньыль, Вавож, Ува, Эгра ёросъёсын, Можгаын – быдэн куинь, Глаз, Кизнер, Можга, Сюмси ёросъёсын – быдэн кык, Алнаш, Вотка, Дэри, Камбарка, Каракулино, Сьӧлта, Яр ёросъёсын – быдэн одӥг. 185 адями йӧназ. Куинь мурт улонысь кошкиз. Воргоронлы 58 арес вал, кышномуртъёслы – 74, 83 арес. 14-тӥ толшорлы Удмуртиын коронавирусэн черлан 79 сюрс 943 учыръёс лабораториосын зэматэмын. 70 сюрс 267 адями йӧназ, 3 сюрс 453 мурт улонысь кошкиз. Та дыре 103 висисьёслэн тазалыксы секыт лыдъяське. Берло нунал ӵоже коронавируслы 5 сюрс 932 эскеронъёс ортчытӥзы. Коронавируслэсь прививка 675 сюрс 234 адями пуктӥз, со пӧлысь 527 сюрс 260 мурт кык компонентэн. «Спутник Лайт» вакцинаез 116 сюрс 357 адямилы пуктӥзы. Тодэ вайтом, нунал азьвыл 79 выль черламъёсты пусйизы вал. Коронавирусэн черламъёслэн лыдзы йылонлы Удмуртиын эмъюмъёс но койкаос тырмыт, пусйизы элькунысь тазалыкез утёнъя министерствоын.  